East London Mosque

East London Mosque er en moské i bydelen Tower Hamlets i London. Den ligger mellom Whitechapel og Aldgate, i nærheten av City of London.

Den er en av Storbritannias største moskéer, og bygningskomplekset har blitt utvidet for å huse London Muslim Centre med bl.a. en grunnskole.

Tanken om å bygge en moské i London oppstod i 1910, og det ble opprettet et fond til støtte for arbeidet. I 1940 kunne man kjøpe tre hus på Commercial Road i den østlige delen av London, og året etter åpnet de sammenslåtte husene som East London Mosque. I etterkrigstiden ble moskéen et sentrum for mange arbeidsinnvandrere i London.

I 1975 eksproprierte de lokale myndighetene eiendommene, men stilte nye midlertidige bygninger til rådighet ved Whitechapel Road. Menigheten samlet inn penger til å bygge en ny moské fra grunnen av, og mottok betydelige gaver fra kongen av Saudi-Arabia. Syv år senere startet byggearbeidene, og i 1985 stod den nye moskéen ferdig.

Eksterne lenker 
 East London Mosque

Tower Hamlets
Byggverk fullført i 1985
Moskeer i London